आई टी रूल्स-2011 और राज्यसभा में एनलमेंट मोशन : सरकार ने इंटरनेट की आज़ादी पर अंकुश लगाने के लिए 11 अप्रैल, 2011 को आई टी एक्ट में इंटरमीडिएरी लायबिलिटी रूल्स ऐड को ऐड कर दिया. इस नियम के बाद से गूगल, याहू समेत सभी सर्च इंजन्स, फेसबुक, ट्विटर और ब्लोगर्स जैसे सोशल मीडिया प्लेटफॉर्म्स, सभी डोमेन प्रोवाइडर्स, वेबसाइट होस्टिंग कम्पनियाँ और सभी आईएसपीज़ किसी भी उचित या अनुचित कंप्लेन पर कंटेंट को बैन करने के लिए बाध्य हैं, वह भी बिना किसी पूर्व सूचना के. यह कानून ‘प्रिशम्प्सन ऑफ इनोसेंस’ के खिलाफ है और ‘न्याय के प्राकृतिक सिद्धांत’ की अनदेखी करता है. सीपीएम सांसद पी राजीव आई टी रूल्स 2011 के खिलाफ राज्यसभा में एक एनलमेंट मोशन ला रहे है, जो कि 23 अप्रैल के बाद कभी भी राज्यसभा में पेश हो सकता है. फ्रीडम इन द केज़ के माध्यम से हम उच्च सदन से अपील करेंगे कि इस एनलमेंट मोशन को पास कर हमारी अभिव्यक्ति की आज़ादी को बहाल करें.